ออกหมายจับ 3 ผู้ก่อเหตุลอบวางระเบิด กทม.แล้ว พร้อมขยายผล พบยังมีผู้ก่อเหตุหลบหนีไปประเทศเพื่อนบ้าน
ออกหมายจับ 3 ผู้ก่อเหตุลอบวางระเบิด กทม.แล้ว พร้อมขยายผล พบยังมีผู้ก่อเหตุหลบหนีไปประเทศเพื่อนบ้านพลเอก ประวิตร วงษ์สุวรรณ รองนายกรัฐมนตรี กล่าวถึงความคืบหน้าการจับกุมผู้ก่อเหตุลอบวางระเบิดในพื้นที่กรุงเทพมหานคร ว่า เมื่อวานนี้มีการนำตัวผู้ต้องหา 2 คน ที่เป็นผู้วางระเบิดหน้าสำนักงานตำรวจแห่งชาติมาสอบสวนเพิ่มเติมแล้ว และวันนี้เจ้าหน้าที่ตำรวจได้ออกหมายจับผู้ก่อเหตุเพิ่มอีก 3 คน ซึ่งยังมีผู้ต้องหาที่หลบหนีไปประเทศเพื่อนบ้าน โดยกำลังดูรายละเอียดว่าจะประสานงานกับประเทศเพื่อนบ้านได้อย่างไรบ้าง ซึ่งเจ้าหน้าที่ตำรวจได้ดำเนินการอยู่ส่วนกรณีที่มี ส.ส.และผู้สมัคร ส.ส.พรรคพลังประชารัฐ เดินทางเข้าพบตนเองที่มูลนิธิอนุรักษ์ป่ารอยต่อ 5 จังหวัดนั้น เป็นการมาอวยพรวันเกิด ซึ่งไม่ได้มีนัยยะและไม่ได้พูดคุยทางการเมือง ส่วนกรณีที่พรรคแต่งตั้งให้เป็นประธานยุทธศาสตร์นั้น พึ่งได้รับแจ้งมา จึงยังไม่มีกำหนดวันที่ชัดเจนว่าจะเข้าปฏิบัติหน้าที่เมื่อใดแต่ในส่วนของแนวทางพัฒนาพรรคนั้น มุ่งหวังให้ ส.ส. มีความรักสามัคคีและมีแนวคิดเดียวกัน การทำงานจะได้ราบรื่น